EA พุ่ง 7% หลังเริ่มเดินเรือไฟฟ้า-รุกหนักธุรกิจ EV หนุนรายได้ปี 64 โต 30%
EA พุ่ง 7% หลังเริ่มเดินเรือไฟฟ้า-รุกหนักธุรกิจ EV หนุนรายได้ปี 64 โต 30% ล่าสุดอยู่ที่ 425 บาท บวก 3.25 บาท หรือ 7.22% มูลค่าซื้อขาย 2.03 พันล้านบาท
EA พุ่ง 7% หลังเริ่มเดินเรือไฟฟ้า-รุกหนักธุรกิจ EV หนุนรายได้ปี 64 โต 30% ล่าสุดอยู่ที่ 425 บาท บวก 3.25 บาท หรือ 7.22% มูลค่าซื้อขาย 2.03 พันล้านบาท
28 ธ.ค. 2563

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 16.12 น. อยู่ที่ 425 บาท บวก 3.25 บาท หรือ 7.22% สูงสุดที่ 50 บาท ต่ำสุดที่ 45.25 บาท ด้วยมูลค่าซื้อขาย 2.03 พันล้านบาท
โดย นายอมร ทรัพย์ทวีกุล รองประธานเจ้าที่บริหาร บริษัท พลังงานบริสุทธิ์ จำกัด (มหาชน) หรือ EA เปิดเผยว่า แผนการดำเนินงานในปี 2564 บริษัทตั้งเป้าหมายรายได้รวมเติบโต 20-30% จากปี 2563 เนื่องจากในปี 2564 บริษัทจะมีรายได้จากธุรกิจยานยนต์ไฟฟ้า (EV) ประกอบด้วย รถบัสไฟฟ้า (E Bus) เรือโดยสารไฟฟ้า (E Ferry) และโรงงานแบตเตอรี่ลิเทียมไอออนมากขึ้น
โดยคาดว่าจะมีสัดส่วนรายได้จากธุรกิจ EV ในปี 2564 จะอยู่ที่ประมาณ 20-30% ของรายได้รวม จากในช่วง 9 เดือนแรกของปี 2563 มีสัดส่วนรายได้จากธุรกิจ EV ในส่วนสถานีอัดประจุไฟฟ้าสำหรับยานยนต์ไฟฟ้าอยู่ที่ 1.5% ของรายได้รวม ส่วนที่เหลือเป็นรายได้จากธุรกิจไฟฟ้า และธุรกิจไบโอดีเซล
ทั้งนี้ ในส่วนของโรงงานประกอบรถยนต์โดยสารไฟฟ้าคาดว่าจะดำเนินการแล้วเสร็จในช่วงไตรมาส 2/2564 โดยบริษัทมีแผนผลิตรสบัสโดยสารไฟฟ้าให้บริษัทที่ชนะการประมูลขององค์การขนส่งมวลชนกรุงเทพ (ขสมก.) เพื่อให้คนที่ชนะการประมูลนำไปให้ ขสมก.เช่าต่อ ซึ่งจะเปิดประมูล 2,500 คัน ปัจจุบันโครงการดังกล่าวอยู่ระหว่างรอเสนอเข้าคณะรัฐมนตรี (ครม.) เพื่ออนุมัติต่อไป
นอกจากนี้ บริษัทยังมีแผนขยายตลาดอื่น ๆ เพิ่มเติม อาทิ ตลาดรถบัสโดยสารไฟฟ้ารับส่งระหว่างจังหวัด ระยะทาง 200 กม. และรถบัสโดยสารไฟฟ้ารับส่งพนักงาน รวมทั้งรถร่วม ขสมก.ที่มีเอกชนเป็นเจ้าของ ซึ่งต้องการเปลี่ยนเป็นรถบัสโดยสารไฟฟ้า โดยปัจจุบันมีคำสั่งซื้อแล้วในระดับหลักหลายร้อยคัน ทั้งนี้บริษัทมีกำลังผลิตอยู่ที่ 3,000 คัน/ปี